**Atâta primăvară**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Simt primăvară cu miros de iarbă

și soarele răsare mai devreme,

în jurul meu aud atâta zarvă,

când mugurii încep parcă a geme.

Mă pierd în verde și-n pomii roditori,

simt bucurie-n suflet și lumină,

prin pe tâmplele-mbrăcate cu ninsori,

doar toamnele în mine mai suspină.

În gând aș vrea să-ntorc o primăvară,

privind la merii-nfloriți în jurul meu,

petalele ce cad să nu mă doară,

niciodată, să nu simți de-mi va fi greu.

Mi-s ochii verzi de-atâta primăvară,

mă pierd în câmpuri care mă răsfață,

dar toamna vieții simt că mă-nconjoară

și vrând-nevrând, îmi fur-o zi din viață.

Autor, Mihail Janto